钦定古今图书集成/明伦汇编/氏族典/第291卷 > 唐铎
## 钦定古今图书集成/明伦汇编/氏族典/第291卷 > 唐铎

按《明外史唐铎传》：“铎字振之，虹人。太祖初起兵，即事
左右，守濠州。从定江州，授西安县丞，召为中书省管
勾。洪武元年，汤和克延平，以铎知府事。居三年，入为
殿中侍御史，复出知绍兴府。召拜刑部尚书，改太常
卿。丁母忧，服阕，除兵部尚书。十五年，初置谏院，以为
谏议大夫，左迁监察御史。既复擢为右副都御史，历”
刑、兵二部尚书。二十二年致仕。起詹事，加太子少保。
三十年，卒京师。福王时，追谥“敬安。”